1. klase

**Modulis: Sabiedrības uzplaukums**

**Tēma: Kopienas**

**Tēmas atsegums**

**Tēmas apguve strukturēta trīs nodarbībās:**

1. nodarbība – Kas ir kopiena?

2. nodarbība – Kur ir mana kopiena?

3. nodarbība – Dzīvot daudzveidīgā kopienā?

**Tēmas apguves mērķi**

***Zināšanas: veicināt priekšstatu veidošanos par to,***

* kas ir kopiena;
* kādi ir pieklājības un uzvedības pamatprincipi;
* kādi tikumi nepieciešami labam kopienas loceklim;
* kāda ir pašcieņas nozīme un tās saikne ar personīgo laimi.

***Morālās prasmes: sekmēt šādu morālo ieradumu veidošanos skolēnos:***

* noteikt cilvēkus, kas veic kopienai noderīgus darbus, vietas, kur viņi strādā, un saprast, kā var palīdzēt;
* apzināties grūtības un iespējas, ko sniedz dzīve daudzveidīgā kopienā;
* izvērtēt, cik svarīgi ir cienīt citus cilvēkus, pat ja viņi ir ļoti atšķirīgi (piemēram, fiziskās īpašības, raksturs, personība vai dzīves pieredze), pieņem atšķirīgus lēmumus, izdara atšķirīgas izvēles vai dzīvo ar atšķirīgu pārliecību;
* plānot praktiskas darbības, ko var veikt dažādās situācijās, lai uzlabotu vai veidotu cieņpilnas attiecības;
* saskatīt, ka skolā un plašākā sabiedrībā var sagaidīt cieņpilnu attieksmi pret sevi un ka ir jāizturas ar cieņu pret citiem, tostarp pret tiem, kas ir augstākstāvoši;
* apzināties, kādai kopienai ir piederīgs.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, Latvijas valsts, latviešu valoda | Rūpes, brīvība, atbildība, saskaņa |
| **Tikumi** | Solidaritāte, taisnīgums, atbildība, laipnība | Zinātkāre, draudzīgums, izpalīdzība, dāsnums, līdzdalīgums, pateicīgums |

**Tikumu praktizēšanas iespējas**

* Tēmu “Kopienas” iespējams apgūt, skolēniem uzsākot skolas gaitas izglītības iestādē, kad skolēni tiek iepazīstināti ar skolas vidi, kultūru un tās vērtībām (pazīstamas arī kā “Adaptācijas dienas”). Uz klases stundām var uzaicināt kādu no vecāko klašu skolēniem, kurš ne tikai pastāsta par skolu, bet arī skaidro, kāda ir viņa loma skolas attīstībā un cik tas ir nozīmīgi. Tās arī var arī būt dažādas spēles, viktorīnas, kurās šie uzaicinātie skolēni piedalās kopā ar pirmklasniekiem.

**Citi ieteikumi tēmas apgūšanas laikā:**

* Atsevišķu aktivitāšu ietvertos jautājumus skolēniem nepieciešamības gadījumā pārfrāzēt.
* Nodarbību plānos iekļautais aktivitāšu izpildes laiks var variēt atbilstoši kopējam klases darba tempam un pieejamajiem resursiem. Skolotājam ir iespējams atsevišķas nodarbības plāna aktivitātes nerealizēt.